2014 m. gegužės 27 d.

Gerbiami vadovai,

Norime pasidalinti informacija, susijusia su pasirengimu Dainų šventės Folkloro dienos „Laimužės lemta...“ programai, bei sulaukti Jūsų pagalbos kai kuriais mums rūpimais klausimais.

Pirmiausia – š. m. birželio 12 d. kviečiame į folkloro ansamblių vadovų pasitarimą Lietuvos liaudies kultūros centro salėje. Pasitarimo pradžia – 11 val.

Antra – pateikiame visų ansamblių, atrinktų į Folkloro dieną, programų pavadinimų sąrašą. Jei pastebėsite kokių netikslumų, jei patys būsite pavadinimą (programą) pakeitę ar sugalvoję naują, jei anksčiau Jūsų programa pavadinimo neturėjo – prašome siųsti pataisymus iki birželio 9 d. LLKC folkloro poskyrio vyriausiajai specialistei Audronei Vakarinienei (folkloras@llkc.lt, tel. (8 5) 212 0570)

Trečia – skelbiame bendrąją Folkloro dienos programą. Susipažinkite, pildykite, kritikuokite!

Ketvirta – norime pasitelkti Jūsų patyrimą ir sulaukti pasiūlymų dėl:

puikiai tarmę išsaugojusių, gyvybingų, su žiūrovais bendrauti mokančių, didesnę sceninę patirtį sukaupusių vedėjų – jų reikės daugelyje veiksmo vietų;

skambių, gražių, prasmingų, su laimės tematika susijusių dainų, kurias Folkloro dienos pradžios ir pabaigos renginiuose galėtume dainuoti visi drauge, taip pat: atskirų regionų žmonės, vaikai, jaunimas, vyrai ir moterys;

minčių, koks galėtų būti Laimų-Dalių krivūlės tikslas, veiksmas ir rezultatas, kokiais ženklais galėtų būti išskirtos šiuos vardus nešiojančios moterys ir mergaitės, ką jos Laimės vardu galėtų atlikti šventei ir mūsų namams – Lietuvai.

Pasiūlymus prašome teikti iki birželio 12 d. Folkloro dienos kūrybinės grupės vadovei Vidai Šatkauskienei (satkauskiene@llkc.lt, tel. (8 5) 261 2540, 8 614 36 071). Bet galbūt turite ir daugiau kylančių klausimų ir pasiūlymų? Rašykite ir juos.

Geros kloties, laimingų dienų, laukiame iš Jūsų žinių!

Folkloro dienos kūrybinė grupė